
ΝΟΜΟΣ ΥΠΆΡΙΘ.' 2079 

Κατάργηση τον Ταμείου Ασφαλίαειως Τυπογράφων και Μισθωτών 

Γραφικών Τεχνών, υπαγωγή των ασφαλισμένων τον στην ασφά¬ 
λιση του Ιδρύματος Κοινωνικών Ασφαλίσεων (Ι.Κ.Α.) και άλλες 

διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο Νόμο που ψήφισε η Βουλή: 

Άρθρο 1 

1. Το Ταμείο Ασ<ραλ1σεως Τυπογράφων και Μισθωτών 
Γραφικών Τεχνών (Τ.Α.Τ. και Μ.Γ.Τ.), που ιδρύθηκε με το 
ν. 5243/1931 (ΦΕΚ 265 Α) και μετονομάσθηκε με το άρθρο 
2 παρ.1 του ν. 6071/1934 (ΦΕΚ 68 Α’), καταργείται από 
την έναρξη ισχύος του νόμου αυτού και ο μεν κλάδος 
συντάξεων συγχωνεύεται στο Ι.Κ.Α. ο δε κλάδος πρόνοιας 
καταργείται κατά τά ειδικότερα στο νόμο αυτόν οριζόμενα. 

2. Το σύνολο του ενεργητικού και παθητικού του Τ.Α.Τ. 
και Μ.Γ.Τ. περιέρχεται αυτοδικαίως στο Ιδρυμα Κοινωνικών 
Ασφαλίσεων (Ι.Κ.Α.), ως καθολικό διάδοχο, χωρίς την κα¬ 
ταβολή φόρου, τέλους ή δικαιώματος υπέρ του Δημοσίου, 
δήμου ή κοινότητας ή άλλων προσώπων. Για τη μεταβίβαση 
των ακινήτων εκδίδεται διαπιστωτική πράξη από τον Υ¬ 
πουργό Υγείας, Πρόνοιας και Κοινωνικών Ασφαλίσεων, που 
μεταγράφεται ατελώς στα οικεία βιβλία του αρμόδιου υπο¬ 
θηκοφυλακείου. Εκκρεμείς δίκες με διάδικο το Τ.Α.Τ. και 
Μ.Γ.Τ. συνεχίζονται στο όνομα του Ι.Κ.Α., χωρίς διακοπή. 

3. Η εισφορά δύο τοις εκατό (2%) που προβλέπεται από 
τις διατάξεις του ν. 1032/1943 (ΦΕΚ 429 Α ), όπως ισχύουν 
κάθε φορά, καθώς και η εισφορά 0,25% επί της τιμής 
πώλησης κάθε αντιτύπου των από τα πρακτορεία πωλου¬ 
μένων περιοδικών (Απ.Υπ,Τύπου 2590/44) διατηρούνται και' 
αποτελούν εφεξής πόρο του Ι.Κ.Α.. 

4. Το Ι.Κ.Α. ως καθολικός διάδοχος αναγράφει στον 
προϋπολογισμό του το ποσό, που θα διανεμηθεί στους 
ασφαλισμένους του κλάδου πρόνοιας, σύμφωνα με τις δια¬ 
τάξεις του άρθρου 4 του νόμου αυτού. 

Το συνολικό διανεμόμενο ποσό ανέρχεται σε τέσσερα 


δισεκατομμύρια διακόσια ογδόντα ένα εκατομμύρια πενήντα 
μία χιλιάδες δραχμές (4.281.051.000) κω προέρχεται από 
τα διαθέσιμα του κλάδου πρόνοιας κατά το χρόνο της 
κατάργησης, το ποσό των δανείων του, μετά των τόκων 
τους, προς τον κλάδο σύνταξης και τη δικαιούμενη αναλογία 
επί της αξίας των ακινήτων του ταμείου. 

Από το ανωτέρω διανεμόμενο ποοό αφαιρείται το ποσό 
που θα καταβληθεί ως εφάπαξ παροχή, σύμφωνα με τις 
καταστατικές διατάξεις του Τ.Α.Τ. και Μ.Γ.Τ., σε όσους 
έχουν συμπληρώσει τις προϋποθέσεις και έχουν υποβάλει 
σχετική αίτηση μέχρι την κατάργηση του κλάδου, καθώς 
και το ποσό που αποτελεί κεφάλαιό αποζημίωσης των 
υπαλλήλων του ταμείου βάσει των προεδρικών διαταγμάτων 
470/1976 (ΦΕΚ 171 Α ) και 87/1979 (ΦΕΚ 17 Α ), το οποίο 
και περιέρχεται στο λογαριασμό αποζημίωσης των υπαλ¬ 
λήλων του Ι.Κ.Α. του προεδρικού διατάγματος 667/1979 
(ΦΕΚ 195 Α ). 

5. Το Ι.Κ.Α. για την αντιμετώπιση της επιβάρυνσής του, 
που προκαλείται από τη συγχώνευση του κλάδου συντάξεων, 
ενισχύεται με κρατική επιχορήγηση, αναγραφόμενης για το 
σκοπό αυτόν ειδικής πίστωσης στον προϋπολογισμό του 
Υπουργείου Υγείας, Πρόνοιας και Κοινωνικών Ασφαλίσεων 
για τα έτη 1992, 1993, 1994 και 1995. 

Άρθρο 2 

1. Οι ασφαλισμένοι του συγχωνευόμενου κλάδου συντά¬ 
ξεων του Τ.Α.Τ και Μ.Γ.Τ. υπάγονται από την έναρξη ισχύος 
του νόμου αυτού στην ασφάλιση του Ι.Κ.Α. και διέπονται 
από πς διατάξεις του κανονισμού βαρέων και ανθυγιεινών 
επαγγελμάτων, εφόσον εξακολουθούν να ασκούν επάγγελ¬ 
μα, που ασφαλιζόταν στο Τ.Α.Τ. και Μ.Γ.Τ. πριν τη συγ¬ 
χώνευσή του. 

2. Οι ημέρες εργασίας, που πραγματοποιήθηκαν στην 
ασφάλιση του συγχωνευόμενου κλάδου, θεωρείται ότι πραγ¬ 
ματοποιήθηκαν στην ασφάλιση του Ι.ΚΑ, και λαμβάνονται 
υπόψη για τη συμπλήρωση των χρονικών προϋποθέσεων 
της περίπτωσης γ της παραγρ. 1, του άρθρου 2 του 
Κανονισμού Βαρέων και Ανθιυγιεινών επαγγελμάτων αυτού. 

Ο χρόνος ασφάλισης, που αναγνωρίστηκε και εξαγορά- 

στηκε, σύμφωνα με τις διατάξεις της νομοθεσίας του συγ- 
χωνευόμενου κλάδου, θεωρείται ως χρόνος πραγματικής 
ασφάλισης στον κλάδο συντάξεως του Ι.Κ.Α.. χρόνος, ο 
οποίος αναγνωρίστηκε, αλλά δεν εξαγοράστηκε, εξαγορά¬ 
ζεται σύμφωνα με τις διατάξεις του άρθρου 31 του κανο¬ 
νισμού ασφάλισης του Ι.ΚΑ. 

3. Για τους ήδη ασφαλισμένους, από την υπαγωγή τους 
στο Ι.ΚΑ, καταβάλλονται οι ασφαλιστικές εισφορές, που 
προβλέπονται από τη γενική νομοθεσία του Ι.ΚΑ, καθώς 
και η πρόσθετη εισφορά για τα βαριά και ανθυγιεινά επαγ¬ 
γέλματα. 

4. Όσοι εισέρχονται από την έναρξη ισχύος του παρόντος 
νόμου στα επαγγέλματα που ασφαλίζονταν στο συγχω- 
νευόμενο κλάδο διέπονται από τις διατάξεις της γενικής 
νομοθεσίας του Ι.Κ Α. και για την υπαγωγή τους στα βαριά 
και ανθυγιεινά επαγγέλματα εφαρμόζεται η νομοθεσία του 
ιδρύματος. 

Άρθρο 3 

1. Από τη συγχώνευση του κλάδου συντάξεων του Τ.Α.Τ. 
και Μ.Γ.Τ. το Ι.ΚΑ βαρύνεται με την καταβολή των συ¬ 
ντάξεων των συνταξιούχων του, οι οποίοι θεωρούνται συ¬ 
νταξιούχοι του Ι.Κ.Α.. 

Από της ενάρξεως της ισχύος του παρόντος νόμου οι 
συντάξεις, που καταβάλλονται από το συγχωνευόμενο κλά¬ 
δο, αναπροσαρμόζονται με τη νομοθεσία του Ι.ΚΑ και 
κατατάσσονται στην ανάλογη ασφαλιστική κλάση, σύμφωνα 
με τις διατάξεις του άρθρου 37 παρ. 1 του α.ν. 1846/1951, 
στην οποία αντιστοιχεί το ίδιο ή το πλησιέστερο ποσό 
σύνταξης ως εξής: 

α. Οι συνταξιούχοι, που τους καταβάλλεται το κατώτερο 
όριο σύνταξης, κατατάσσονται με βάση τον αριθμό ημερών 
ασφάλισης, με τον οποίο απονεμήθηκε η σύνταξη και το 
οργανικό ποσό σύνταξης, που* περιέχεται στην απόφαση 
απονομής αναπροσαρμοζόμενο ανάλογα με τις αυξήσεις 
που έχουν δοθεί από το ταμείο μέχρι τη συγχώνευση και 
οι οποίες θα υπολογιστούν με τη μορφή ετήσιων συντελε¬ 
στών από τό διοικητικό συμβούλιο του Ι.ΚΑ, αφαιρουμένων 
των προσαυξήσεων για οικογενειακά βάρη και απόλυτη 
αναπηρία 

β. Οι συνταξιούχοι, που τους καταβάλλεται το οργανικό 
ποσό σύνταξης, κατατάσσονται με βάση τον αριθμό ημε¬ 
ρομισθίων, με τον οποίο απονεμήθηκε η σύνταξη και το 
καταβαλόμενο ποσό σύνταξης την ημερομηνία της συγχώ¬ 
νευσης, αφαιρουμένων των προσαυξήσεων για οικογενειακά 
βάρη και απόλυτη αναπηρία. 

2. Τα επιδόματα για οικογενειακά βάρη και απόλυτη 
αναπηρία μετά τον ανακαθορισμό υπολογίζονται, σύμφωνα 
με τη νομοθεσία του Ι.ΚΑ, όπως αυτά έχουν διαμορφωθεί 
κατά την ημερομηνία της συγχώνευσης για τους συντα¬ 
ξιούχους του Ι.ΚΑ. 

3. Οι ασφαλισμένοι του συγχωνευόμενου κλάδου, οι οποίοι 
θα υποβάλουν αίτηση για συνταξιοδότηση μέσα σε πέντε 
(5) έτη από την έναρξη ισχύος του νόμου αυτού, δικαιούνται 
να ετυλέξουν για τη συνταξιοδότησή τους την εφαρμογή 
των διατάξεων του συγχωνευόμενου κλάδου, όπως ισχύουν 
κατά την έναρξη της ισχύος του νόμου αυτού. Στην περί¬ 
πτωση αυτήν ως χρόνος ασφάλισης θεωρείται τόσο ο 
χρόνος ασφάλισης στο συγχωνευόμενο κλάδο όσο και ο 
χρόνος που διανύθηκε στην ασφάλιση του Ι.Κ.Α. μετά τη 
συγχώνευση του κλάδου και ο οποίος θεωρείται ότι έχει 
διανυθεί στο συγχωνευόμενο κλάδο. 


Οι συνταξιοδοτούμενοι με τις διατάξεις της νομοθεσίας 
του συγχωνευόμενου κλάδου εντάσσονται σε ασφαλιστικές 
κλάσεις του Ι.ΚΑ, σύμφωνα με τις διατάξεις της παραγράφου 
β' του άρθρου αυτού. 

4. Εάν το ποσό σύνταξης, που θα προκύψει από την 
κατάταξη των προηγούμενων παραγράφων, είναι μικρότερο 
από αυτό που καταβάλλεται από το συγχωνευόμενο κλάδο, 
η διαφορά διατηρείται ως προσωρινό επίδομα, το οποίο 
συμψηφίζεται με μελλοντικές αυξήσεις. 

Άρθρο 4 

1. Δικαιούχοι του αναγραφόμενου στην παρ. 4 του άρθρου 
1 ποσού είναι άπαντες οι ασφαλισμένοι στον καταργούμενο 
κλάδο πρόνοιας, με την προϋπόθεση ότι έχουν καταβληθεί 
εισφορές για 300 τουλάχιστον ημέρες ασφάλισης στον 
κλάδο πρόνοιας και εφόσον υποβάλλουν στο Ι.Κ.Α. σχετική 
αίτηση εντός δύο (2) ετών από την ισχύ του παρόντος. 

2. Η διανομή στους κατά την προηγούμενη παράγραφο 
δικαιούχους γίνεται από το Ι.Κ.Α., το οποίο οφείλει να 
προσδιορίσει προηγουμένως τον ακριβή αριθμό των δικαιού¬ 
χων προσώπων. Ο αριθμός των δικαιούχων και οι ημέρες 
ασφάλισής τους στον κλάδο πρόνοιας αποδεικνύονται από 
τις μισθολογικές καταστάσεις, που έχει στη διάθεσή του 
το καταργούμενο ταμείο και συμπληρωματικώς οι εργοδότες. 

3. Το ποσό που θα επιστραφεί σε κάθε ασφαλισμένο είναι 
το πηλίκον της διαίρεσης του υπολειπόμενου προς διανομή 
ποσού και των ημερών ασφάλισης του συνόλου των ασφα¬ 
λισμένων, πολλαπλασιαζόμενο μέ τις ημέρες ασφάλισης 
κάθε ασφαλισμένου. 

4. Εισφορές, που έχουν βεβαιωθεί μέχρι την κατάργηση 
του κλάδου πρόνοιας και δεν έχουν καταβληθεί στο κα- 
ταργούμενο ταμείο, εισπράττονται από το Ι.Κ.Α.. Εισφορές, 
που οφείλονται μέχρι την κατάργηση του Κλάδου Πρόνοιας 
και δεν έχουν καταβληθεί, εισπράττονται από το ΙΚΑ.. 

Άρθρο 5 

1. Μεταφέρονται οι πιο κάτω θέσεις του καταργούμενου 
Ταμείου Ασφαλίσεως Τυπογράφων και Μισθωτών Γραφικών 
Τεχνών με το προσωπικό που υπηρετεί ϋ αυτές, σε αντί¬ 
στοιχους κλάδους του Ι.Κ.Α., καταργουμένων των υπολοί¬ 
πων, ως εξής: 

ΜΟΝΙΜΟ ΠΡΟΣΩΠΙΚΟ 

ΚΛΑΔΟΣ ΠΕ διοικητικός- οικονομικός 

Δώδεκα (12) θέσεις 

ΚΛΑΔΟΣ ΤΕ διοικητικός- λογιστικός 

Μία (1) θέση 

ΚΛΑΔΟΣ ΔΕ διοικητικός- λογιστικός 

Τριάντα δύο (32) θέσεις 

ΚΛΑΔΟΣ ΥΕ βοηθητικού προσωπικού 

Μία (1) θέση 

ΚΛΑΔΟΣ ΥΕ προσωπικού καθαριότητας 

Μία (1) θέση 

ΛΟΙΠΟ ΠΡΟΣΩΠΙΚΟ 

Δύο (2) θέσεις δικηγόρων με έμμισθη εντολή. 

Πέντε (5) θέσεις ΔΕ διοικητικού - λογιστικού ιδιωτικού 

δικαίου αορίστου χρόνου. 

Μία (1) θέση ΔΕ δακτυλογράφων - στενογράφων ιδιω¬ 
τικού δικαίου αορίστου χρόνου. 

Δύο (2) θέσεις ΥΕ βοηθητικού προσωπικού ιδιωτικού 
δικαίου αορίστου χρόνου. 

2. Οι μόνιμοι υπάλληλοι του καταργούμενου ταμείου, των 
οποίων οι θέσεις μεταφέρονται σε αντίστοιχους κλάδους 
του Ι.Κ.Α., καθίστανται υποχρεωτικά μέτοχοι του Ειδικού 
Λογαριασμού Προνοίας Προσωπικού Ι.ΚΑ από της μετα¬ 
φοράς τους. 

Οι εν λόγω υπάλληλοι κατά την αποχώρησή τους από 
την υπηρεσία θα λάβουν εφάπαξ βοήθημα ή επιστροφή 
εισφορών από το λογαριασμό αυτόν, εφόσον θα πληρούν 
τις προβλεπόμενες από το καταστατικό του προϋποθέσεις, 
άλλως θα λάβουν ολόκληρο ή διαφορά βοηθήματος κατ’ 
εφαρμογήν των διατάξεων του ν. 103/1975 (ΦΕΚ 167 Α') 
και του προεδρικού διατάγματος 667/1979 για τον υπολο¬ 
γισμό του οποίου θα ληφθεί υπόψη όλος ο χρόνος υπηρεσίας 
τους συμπεριλαμβανόμενος και εκείνης, που διανύθηκε στο 
καταργούμενο ταμείο, για την οποία δεν καταβάλλονται 
εισφορές. 

'Αρθρο 6 

1. Οι παρ. 2 και 3 του άρθρου 4 του ν. 984/1979 (ΦΕΚ 
244 Α') αντικαθίστανται ως εξής: 

’2. Η ανωτέρω εισφορά συμβεβαιώνεται και συνεισπράτ- 
τεται μαζί με τα τέλη κυκλοφορίας όταν πρόκειται για 
αυτοκίνητα, για τα οποία καταβάλλονται τα τέλη αυτά και 
αποδίδεται στο Ταμείο Συντάξεων Αυτοκινητιστών (Τ.Σ.Α.) 
εντός τριμήνου από την είσπραξή της. Για τα αυτοκίνητα, 
για τα οποία δεν καταβάλλονται τέλη κυκλοφορίας, η εν 
λόγω εισφορά καταβάλλεται από τους υπόχρεους στο Τ.Σ.Α. 
και συνεισπράττεται μαζί με την ασφαλιστική εισφορά, ε¬ 
φαρμόζονται δε για την είσπραξη αυτήν οι διατάξεις της 
νομοθεσίας, που διέπέι εκάστοτε το Τ.Σ.Α.. 

3. Από την πρώτη του μεθεπόμενου μήνα της δημοσίευσης 
του παρόντος νόμου και εφεξής το ποσό της ανωτέρω 
εισφοράς δύναται να αυξάνεται κατ' έτος μετά γνώμη του 
Δ.Σ. του Τ.Σ.Α. με απόφαση του Υπουργού Υγείας, Πρόνοιας 
και Κοινωνικών Ασφαλίσεων, η οποία δημοσιεύεται στην 
Εφημερίδα της Κυβερνήσεως.’ 

2. Η παρ. 4 του άρθρου 4 του ν. 984/1979 καταργείται. 

3. Στο τέλος της παρ. 3 του άρθρου 23 του ν. 1027/1980 
(ΦΕΚ 49 Α) προστίθεται εδάφιο, ως εξής: 

Τια τη βεβαίωση και είσπραξη των πιο πάνω εισφορών 
παρακρατείται από το Τ.Σ.Α. ποσοστό προμήθειας πέντε 
τοις εκατό (5%) για τη βεβαίωση και τρία τοις εκατό (3%) 
για την είσπραξη, το οποίο αντιστοιχεί στην κάλυψη των 
απαιτούμενων δαπανών παροχής των υπηρεσιών του". 

4. Η ισχύς της προηγούμενης παραγράφου αρχίζει από 
1/6/1980 και τα ποσά που θα προκόψουν αναδρομικά από 
την προμήθεια αυτή δεν θα αποδοθούν στο Τ.Σ.Α., αλλά 
θα συμψηφισθούν με οφειλές του Τ.Σ.Α. προς το Ίδρυμα 
Κοινωνικών Ασφαλίσεων (Ι.Κ.Α.). 

5. Από την πρώτη του μεθεπόμενου μήνα της δημοσίευσης 
του παρόντος νόμου θεσπίζεται υπέρ του Τ.Σ.Α. ειδική 
εισφορά εκμεταλλεύσεως αυτοκινήτου Δ.Χ., η οποία θα 
καταβάλλεται από κάθε κύριο και νομέα ή χρησιούχο και 
εκμεταλλευτή αυτοκινήτου Δ.Χ. ή μοτοσυκλέτας Δ.Χ.. 

Η πιο πάνω εισφορά καθορίζεται κατά μήνα, ως εξής: 

- Για αυτοκίνητα και ρυμουλκούμενα οχήματα μέχρι τριών 


(3) τόννων, δραχμές πεντακόσιες (500) και για κάθε επιπλέον 
τόννο πέραν των τριών (3) τόνων, δραχμές εκατό (100) 
ανά τόννο. 

- Για λεωφορεία-πούλμαν μέχρι είκοσι (20) θέσεων, δραχ¬ 
μές πεντακόσιες (500) και για κάθε επιπλέον θέση πέραν 
των είκοσι (20), δραχμές τριάντα (30) ανά θέση. 

- Για ταξί και αγοραία δραχμές είκοσι (20) ανά εκατοστό 
ιδιοκτησίας. 

- Για αυτοκίνητα, των οποίων τα τέλη κυκλοφορίας υ¬ 
πολογίζονται με βάση μόνο την ιπποδύναμη ή την ιπποδύ¬ 
ναμη και το ωφέλιμο φορτίο ή τον'αριθμό των θέσεων και 
το ωφέλιμο φορτίο, η κατά μήνα εισφορά καθορίζεται ως 

εξής: 

Για κάθε ίππο, δραχμές πενήντα (50). 

Για κάθε θέση, δραχμές τριάντα (30). Και 

Για κάθε τόννο ωφέλιμου φορτίου, δραχμές εκατό (100). 

- Για μοτοσυκλέτες Δ.Χ., δραχμές τριακόσιες (300). 

Εφεξής το ποσό της πιο πάνω εισφορά^ μπορεί να 

αυξάνεται μετά γνώμη του Δ.Σ. τού ΤΣΑ με κοινή απόφαση 
των Υπουργών Οικονομικών και Υγείας, Πρόνοιας και Κοι¬ 
νωνικών Ασφαλίσεων, που δημοσιεύεται στην Εφημερίδα 
της Κυβερνήσεως. 

Η εισφορά αυτή συμβεβαιώνεται και συνεισπράττεται από 
της πρώτης του επόμενου έτους της δημοσιεύσεως του 
παρόντος νόμου μαζί με τα τέλη κυκλοφορίας, όταν πρόκειται 
για αυτοκίνητα που καταβάλλουν τέτοια τέλη και αποδίδεται 
στο Τ.Σ.Α. μέσα σε ένα τρίμηνο από την είσπραξή της. 

Με κοινή απόφαση των Υπουργών Οικονομικών και Υγείας, 
Πρόνοιας και Κοινωνικών Ασφαλίσεων καθορίζεται κατά 
ενιαίο τρόπο η συμβεβαίωση και η συνείσπραξη της εισφοράς 
αυτής μαζί με την προβλεπόμενη από τις διατάξεις του 
άρθρου 4 του ν. 984/1979. 

Για αυτοκίνητα που δεν καταβάλλουν τέλη κυκλοφορίας 
ως και για το μέχρι λήξεως του έτους της δημοσιεύσεως 
του νόμου αυτού χρονικό διάστημα για αυτοκίνητα που 
καταβάλλουν τέλη κυκλοφορίας, η πιο πάνω εισφορά κα¬ 
ταβάλλεται από τους υποχρέους στοΤ.ΣΑ, εφαρμοζομένων, 
για την είσπραξη αυτών, των διατάξεων που δίέπουν κάθε 
φορά το Τ.Σ.Α. για την είσπραξη των ασφαλιστικών του 
εισφορών. 

6. Από την πρώτη του μεθεπόμενου μήνα της δημοσίευσης 
του παρόντος νόμου κάθε κύριος και νομέας ή χρησιούχος 
και εκμεταλλευτής αυτοκινήτου Δ.Χ. υποχρεούται κατά τον 
περιοδικό τεχνικό έλεγχο του αυτοκινήτου του να προσκο¬ 
μίζει σπς αρμόδιες υπηρεσίες του Κέντρου Τεχνικού Ελέγ¬ 
χου Οχημάτων (Κ.Τ.Ε.Ο.) του Υπουργείου Μεταφορών και 
Επικοινωνιών βεβαίωση του Τ.Σ.Α. περί εξοφλήσεως απασών 
των προς αυτό υποχρεώσεών του εκ πόσης φύσεως ει¬ 
σφορών. 

7. Ωσαύτως από την ίδια ημερομηνία κατά τη σύναψη 
σύμβασης έργων ιδιοκτητών αυτοκινήτων Δ.Χ., με το Δη¬ 
μόσιο, Ο.Τ.Α., Ν.Π.Δ.Δ. και οργανισμούς του δημόσιου τομέα 
(Δ.Ε.Η., Ο.Τ.Ε., Ε.ΥΔ.Α.Π., Ολυμπιακή Αεροπορία κ.λπ.) είναι 
υποχρεωτική η προσκόμιση από αυτούς, βεβαίωσης του 
Τ.Σ.Α. ότι είναι ασφαλισμένοι σ' αυτό και έχουν εξοφλήσει 
τις ασφαλιστικές τους εισφορές. 

8. Οι μέχρι την 31/12/1991 οφειλές του Τ.ΣΑ προς το 
Ι.Κ.Α., που προέρχονται από την εφαρμογή των διατάξεων 
της παρ. 2 του άρθρου 3 του π.δ. 434/1980 (ΦΕΚ 116 Α') 
και του άρθρου 10 του ν. 1405/1983 (ΦΕΚ 180 Α') κεφα- 
λαιοποιούνται, άνευ πρόσθετων τελών και λοιπών προσαυ- 
ξήσεων και εξοφλούνται σε δώδεκα (12) ισόποσες εξαμη- 

νιαίες δόσεις της πρώτης αρχομένης από τις 31/1/1993. 

Καθυστέρηση καταβολής των δόσεων πέραν των δύο (2) 
μηνών, συνεπάγεται προσαύξηση τρία τοις εκατό (3%) για 
Κάθε μήνα καθυστέρησης και μέχρι το ένα τέταρτο (1/4) 
του ποσού της κάθε δόσης. 

Άρθρο 7 

Οι τεχνικοί τύπου, που απασχολούνται, κατά κύρια απα- 
ίχώληση, με οποιαδήποτε ειδικότητα της νέας τεχνολογίας, 
βτις τυπογραφικές επιχειρήσεις, που αναλαμβάνουν εργο¬ 
λαβικά τη φωτοστοιχειοθεσία ή σελιδοποίηση ή εκτύπωση 
νκερήσιων και εβδομαδιαίων πολιτικών εφημερίδων των 
,\»ηνών καθώς και ημερήσιων οικονομικών και αθλητικών 
Εφημερίδων των Αθηνών, θα συνεχίσουν να υπάγονται στην 
αβφάλιαη του φορέα στον οποίο έχουν καταβληθεί μέχρι 
αηο έναρξης ισχύος του παρόντος οι ασφαλιστικές εισφορές. 

Για όσους από τους ανωτέρω υπάγονται στην ασφάλιση 
του Τ.Α.Τ. και Μ.Γ.Τ., ισχύουν εφεξής οι διατάξεις των 
άρθρων 1-4 του παρόντος νόμου. 

Εκκρεμείς δίκες ως προς τον αρμόδιο ασφαλιστικό φορέα, 
για την υπαγωγή των ανωτέρω ασφαλισμένων, καταργούνται. 

Οι τεχνικοί τύπου που θα απασχοληθούν, κατά κύρια 
απασχόληση, για πρώτη φορά, μετά την ισχύ του παρόντος, 
με τις ειδικότητες της νέας τεχνολογίας στις παραπάνω 
επιχειρήσεις, θα ασφαλίζονται στο φορέα στην ασφάλιση 
του οποίου υπάγονται οι επιχειρήσεις αυτές κατά την έναρξη 
ισχύος του παρόντος, κατά τα οριζόμενα στην αρχική 
παράγραφο του παρόντος άρθρου. 

Άρθρο 8 

Η προβλεπόμενη, από την παρ. 1 του άρθρου 1 της 
αριθμ. Φ11/616/15.3.91 απόφασης του Υπουργού Υγείας, 
Πρόνοιας και Κοινωνικών Ασφαλίσεων που κυρώθηκε με το 
ν. 1976/1991 (ΦΕΚ 184 Α'), αναστολή καταβολής εισφορών 
στο Ι.Κ.Α. για επιχειρήσεις που υπέστησαν ζημιές από 
τρομοκρατικές ή άλλες βίαιες ενέργειες πριν από την ισχύ 
της εν λόγω απόφασης, αρχίζει από την ημερομηνία υπο¬ 
βολής της σχετικής αίτησής τους για αναστολή (και όχι 
σηό την. ημερομηνία .που συνέβη το γεγονός). 

Τα παραπάνω ισχύουν και για επιχειρήσεις που έχουν 
υποβάλει αιτήσεις σε οργανισμούς που ασφαλίζουν αυτο- 
τελώς απασχολούμενους κατ' εφαρμογή του άρθρου 15 του 
Υ. 2042/1992 (ΦΕΚ 75 Α'). 

Άρθρο 9 

1. Οι ασφαλισμένοι στα Ταμεία Προνοίας Δικηγόρων, οι 
οποίοι διακόπτουν την άσκηση του επαγγέλματος τους και 

.. συνταξισδατούνται από το Ταμείο Συντάξεων Νομικών, αλλά 
δεν έχουν τις χρονικές προϋποθέσεις που προβλέπονται 
από τη νομοθεσία των Ταμείων αυτών για τη λήψη εφάπαξ 
βοηθήματος, δικαιούνται από τα οικεία Ταμεία εφάπαξ βοη¬ 
θήματος ανάλογα με το χρόνο της ασφάλισης τους στα 
Ταμεία αυτά. 

2. ΟΧ διατάξεις της προηγούμενης παραγράφου εφαρμό¬ 
ζονται και για τους ασφαλισμένους των πιο πάνω Ταμείων 
οι οποίοι έχουν συνταξιοδοτηθεί από το Ταμεία Συντάξεων 
Νομικών πριν από την ισχύ του νόμου αυτού, εφόσον δεν 
έχουν αναλάβει τις. ασφαλιστικές τους εισφορές από τα 

, Ταμεία αυτά. 


Άρθρο 10 

Η παρ. 2 του άρθρου 3 ν. 1759/1988 (ΦΕΚ 50 Α') 
αντικαθίσταται ως εξής: 

’2. Για την υπαγωγή του προσωπικού της προηγούμενης 
παραγράφου στις διατάξεις του β.δ. 7/65 καταβάλλονται 
πρόσθετες ασφαλιστικές εισφορές κλάδου σύνταξης ασφα¬ 
λισμένου και εργοδότη 10,85% που βαρύνουν τον ασφαλι¬ 
σμένο σε ποσοστό 5,53% και τον εργοδότη σε ποσοστό 
5,32%·. 

Άρθρο 11 

1. Στο τέλος της παρ. 1 του άρθρου 5 του ν.δ. 95/1973 
(ΦΕΚ 169 Α'), όπως ανπκαταστάθηκε με το άρθρο 2 του 
ν. 253/1976 (ΦΕΚ 16 Α') προστίθεται περίπτωση σΤ, ως 
ακολούθως: '. ,·. 

’στ. Εάν απομακρυνθεί οπωσδήποτε .της υπηρεσίας και 
πληροί τις προϋποθέσεις συνταξιοδότησης βάσει των οποίων 
θεμελίωσε , συνταξιοδοτικό δικαίωμα από το Δημόσιο ή το 
φορέα κύριας ασφάλισης.· 

2. Η διάταξη της παρ. 1 ισχύει από 17-10-90 και έχει 
ανάλογη εφαρμογή και στα Επικουρικά Ταμεία ή λοιπά 
Ταμεία Αρωγής, οι ασφαλισμένοι των οποίων συνταξιοδο- 
τούνται από το Δημόσιο ή δεν συνταξιοδοτούνται από το 
Δημόσιο διέπονται όμως από το ίδιο νομικό καθεστώς βάσει 
ιδιαιτέρων νομοθετημάτων που είτε παραπέμπουν στις δια¬ 
τάξεις των δημοσίων υπαλλήλων είτε επαναλαμβάνουν κατά 
βάση τις διατάξεις αυτές. 

Άρθρο 12 

Οι διατάξεις της παρ. 3 του άρθρου 8 του ν. 2042/1992 
(ΦΕΚ 75 Α') έχουν εφαρμογή και για την Επιτροπή μελέτης 
που συστήθηκε με την υπ' αριθ. 162/27.1.1992 απόφαση 
του Υφυπουργού Υγείας, Πρόνοιας και Κοινωνικών Ασφα¬ 
λίσεων. 

Άρθρο 13 

1. Έλληνες υπήκοοι ή ομογενείς, καθώς και τα μέλη της 
οικογένειάς τους, οι οποίοι εγκαταστάθηκαν στην πρώην 
Λαϊκή Δημοκρατία της Γερμανίας από 1-1-1947 και μετά 
και επέστρεψαν από τη χώρα αυτή απευθείας στην Ελλάδα 
μέχρι και την 2-10-1990, δικαιούνται να αναγνωρίσουν το 
χρόνο της απασχόλησής τους στη χώρα αυτή, στους α¬ 
ντίστοιχους ελληνικούς ασφαλιστικούς οργανισμούς κύριας 
ασφάλισης, με κριτήριο το επάγγελμα στο οποίο διανύθηκε - 
ο μακρύτερος χρόνος απασχόλησής τους. 

Η αναγνώριση αυτή δεν είναι δυνατή αν ο αντίστοιχος 
χρόνος έχει ήδη αναγνωρισθεί σε οποιοδήποτε φορέα 
κύριας ασφάλισης. 

Αν ο χρόνος απασχόλησης διανύθηκε για λογαριασμό του 
Δημοσίου ή δημόσιων οργανισμών ή κοινώνικών οργανισμών 
τοπικής αυτοδιοίκησης ή σε αγροτικές εργασίες, αρμόδιος 
φορέας για την αναγνώριση είναι το Ι.Κ.Α.. ; 

Για τον υπολογισμό του χρόνου ασφάλισης σε οργανι¬ 
σμούς στους οποίους η ασφάλιση καθορίζεται σε ημέρες 
ο ασφαλισμένος θεωρείται όπ πραγματοποίησε 25 ημέρες 
κάθε μήνα ή 300 ημέρες κάθε έτος ασφάλισης. 

2. Η εισφορά για την εξαγορά του αναγνωριζόμενου 
χρόνου είναι αυτή, που ορίζεται από τις διατάξεις της παρ. 

3 του άρθρου 1 του ν.1539/1985, οι οποίες εφαρμόζονται 

ανάλογα. 

Ο» εισφορές εξαγοράς καταβάλλονται στο Ι.Κ.Α. και στους 
| οικείους ασφαλιστικούς οργανισμούς από τον Ειδικό Λογα- 
I ριασμό του άρθρου 2 του ν, 1539/1985. 

Οι διατάξεις της παρ. 2 του άρθρου 2 του ν. 1539/1985 
1 εφαρμόζονται ανάλογα για την απόδοση των εισφορών των 
πιο πάνω προσώπων. 

3. Οι διατάξεις των παρ. 1,2,3 και 5 του άρθρου 3 του 
ν. 1539/1985 εφαρμόζονται ανάλογα και για τα πρόσωπα 
της παραγράφου 1 του άρθρου αυτού. 

4. Για την αναγνώριση του χρόνου, σύμφωνα με τις 
διατάξεις της παρ. 1. οι ενδιαφερόμενοι πρέηει να υποβά¬ 
λουν σχετική αίτηση εντός/δύο ετών από την έναρξη ισχύος 
του παρόντος. 

Τα οικονομικά αποτελέσματα δεν δύνανται να αρχίζουν 
: πριν την 7/10/1991. 

5. α. Από τα πρόσωπα της παρ. 1 δεν υπάγονται στις 
| διατάξεις των προηγούμενων παραγράφων εκείνα τα οποία 
ί δεν επέστρεψαν μέχρι την 2-10-1990 απευθείας στην 
| Ελλάδα από την πρώην Λαϊκή Δημοκρατία της Γερμανίας, 

| αλλά είχαν τη συνήθη διαμονή τους στην (πρώην) Ομο- 
| σπονδιακή Δημοκρατία της Γερμανίας ή σε άλλο τρίτο 

Κράτος και επέστρεψαν στην Ελλάδα από τις χώρες αυτές 
ί μέχρι την 2-10-1990. 

ί Για τα πρόσωπα αυτά εφαρμόζονται οι διατάξεις του 
,! Γερμανικού Δικαίου περί κοινωνικής ασφάλισης σε συνδυα¬ 
σμό με το υπερκρατικό και διακρατικό δίκαιο περί κοινωνικής 
ασφάλισης. 

β. Κατεξαίρεση των προβλεπομένων στο εδ. α', όσα από 
1 τα ανώτέρω πρόσωπα έχουν συνταξιοδοτηθεί από ελληνικό 
| φορέα κοινωνικής ασφάλισης, σύμφωνα με ας διατάξεις 
της κοινής υπουργικής απόφασης 21/30/οικ.671/10.3.1987 
(ΦΕΚ 192 Β79.4.1987), εξακολουθούν να συνταξιοδοτούνται 
από τον εν λόγω ελληνικό ασφαλιστικό φορέα τους, ανε¬ 
ξαρτήτως του γεγονότος της χορήγησης σύνταξης από 
γερμανικό ασφαλιστικό φορέα είτε αυτοτελώς, είτε κατ' 

1 εφαρμογή των διατάξεων των Κανονισμών ΕΟΚ 1408/1971 , 
και 574/1972 είτε και στην περίπτωση κατά την οποία για 
τη σύνταξη του γερμανικού φορέα έχει ληφθεί υπόψη ο 
χρόνος ασφάλισής τους στην πρώην Λ.Δ.Γ.. 

6. Από τα πρόσωπα της παρ. 1, εκείνα τα οποία μετά 

την 2-10-1990 επέστρεψαν ή θα επιστρέφουν από τη 
Γερμανία απευθείας ή μέσω τρίτου Κράτους στην Ελλάδα, 
υπάγονται αποκλειστικά στις διατάξεις του γερμανικού δι¬ 
καίου περί κοινωνικής ασφάλισης, σε συνδυασμό με το 
υπερκρατικό και διακρατικό δίκαιο περί κοινωνικής ασφάλι¬ 
σης. : : 

ν 

Άρθρο 14 

Η χορήγηση των εξόδων κίνησης, που προβλέπονται από 
την παρ. 7 του άρθρου 38 του ν. 2008/1992 για τους 
ί υπαλλήλους του Ι.Κ.Α. που εκτελούν εξωτερική υπηρεσία, 
επεκτείνεται και στους κοινωνικούς λειτουργούς του Ι.Κ.Α. 
καθώς και στους υπαλλήλους εξωτερικής υπηρεσίας εί¬ 
σπραξης και ελέγχου εσόδων των λοιπών Ασφαλιστικών 
Οργανισμών αρμοδιότητας Υπουργείου Υγείας, Πρόνοιας 
και Κοινωνικών Ασφαλίσεων και στους υπαλλήλους Επιθεώ- 
ι ρησης των μονάδων των Οργανισμών αυτών, ως και στους 
τεχνικούς υπαλλήλους, που μετακινούνται για εκτέλεση 
ι υπηρεσίας. 

Αλλες διατάξεις, που προβλέπουν τη χορήγηση εξόδων 
, κίνησης στους υπαλλήλους της προηγούμενης παραγράφου 


δεν έχουν εφαρμογή. 

Άρθρο 15 

1. Η παρ. 1 του άρθρου 1 του ν. 103/1975 (ΦΕΚ 167 Α') 
τροποποιείται ως εξής: 

Ί. Στους τακτικούς υπαλλήλους των Ν.Π.Δ.Δ., που δεν 
υπάγονται στην ασφάλιση Ταμείου Πρόνοιας ή κλάδου Πρό¬ 
νοιας ή στον α.ν. 513/1968 (ΦΕΚ 186 Λ') ΤΙερί καταβολής 
αποζημιώσεως εις τους εκ της υπηρεσίας αποχωρούντες 
λόγω συνταξιοδοτήοεως υπαλλήλους Ν.Π.Δ.Δ. αρμοδιότη¬ 
τας Υπουργείου Γεωργίας· που αποχωρούν ή απολύονται 
από την υπηρεσία και δικαιούνται σύνταξη γήρατος ή ανα¬ 
πηρίας καταβάλλεται από τα νομικά πρόσωπα από τα οποία 
αποχωρούν ή απολύονται αυτοί, αναλόγως των ετών της 
υπηρεσίας τους, εφάπαξ χρηματικό βοήθημα υπολογιζόμενο 
επί των τακτικών αποδοχών τους κατά τον εξής τρόπο: 

Η παραπάνω κλίμακα δύναται να τροποποιείται με π.δ/γμα 
εκδιδόμενο μετά από πρόταση του Υπουργού Υγείας, Πρό¬ 
νοιας και Κοινωνικών Ασφαλίσεων. 

Σε περίπτωση συνταξιοδότησης του υπαλλήλου λόγω 
αναπηρίας, το εφάπαξ βοήθημα καταβάλλεται κατά το χρόνο 
της οριστικοποίησης της σύνταξης, υπολογιζόμενο με βάση 
τη νομοθεσία που θα ισχύει κατά το χρόνο αυτόν και τις 
τακτικές αποδοχές εξόδου από την υπηρεσία όπως αυτές 
θα έχουν διαμορφωθεί όταν η σύνταξή του θα καταστεί 
οριστική·. 

2. Η παρ. 2 του άρθρου 1 του ν. 103/1975 τροποποιείται 
ως εξής: 

’2. Το παραπάνω χρηματικό βοήθημα, σε περίπτωση θα¬ 
νάτου του υπαλλήλου δικαιούνται η χήρα (χήρος) και τα 
τέκνα αυτού, έκαστος κατά το ποσοστό του κληρονομικού 
του δικαιώματος, εφόσον ο αποθανών κατά την ημέρα του 
θανάτου του είχε θεμελιώσει δικαίωμα συνταξιοδότησης ή 
τα πιο πάνω πρόσωπα δικαιούνται συντάξεως, εξαιτίας του 
θανάτου του υπαλλήλου - . 

Η διάταξη της παραγράφου αυτής έχει εφαρμογή και για 
τις περιπτώσεις θανόντων υπαλλήλων που υπήγοντο στο 

καθεστώς του ν. 103/1975 από της ισχύος του. 

3. Στο τέλος του άρθρου 1 του ν. 103/1975, όπως ισχύει 
μετά την τροποποίησή του με το άρθρο 5 του ν. 854/1978 
(ΦΕΚ 236 Α') προστίθενται παράγραφοι 5 και 6 που έχουν 
ως εξής: 

"5α. Τακτικοί υπάλληλοι των Ν.Π.Δ.Δ., που υπάγονται στο 
καθεστώς του ν. 103/1975 μπορούν να αναγνωρίσουν τον 
μετά την 1.10.75 χρόνο της πόσης φύσεως συντάξιμης 
υπηρεσίας τους που διανύθηκε στο νομικό πρόσωπο στο 
οποίο υπηρετούν ή σε άλλο Ν.Π.Δ.Δ. ή στο Δημόσιο, εφόσον 
δεν ήταν ασφαλισμένοι σε Ταμείο ή Λογ/σμό Πρόνοιας για 
την υπηρεσία τους αυτή, με την καταβολή της προβλεπό- 
μενης, από το άρθρο 2 του νόμου αυτού, εισφοράς. 

Η παραπάνω εισφορά υπολογίζεται στις τακτικές αποδο¬ 
χές (Μισθολογικό κλιμάκιο + χρονοεπίδομα + Α.Τ.Α.) του 
χρόνου υποβολής της σχετικής αίτησης, το δε ποσό του 
εξαγοραζόμενου χρόνου εξοφλείται σε μηνιαίες δόσεις που 
καθορίζονται από το Δ.Σ. του Ν.Π.Δ.Δ. ο αριθμός των 
οποίων δεν μπορεί να είναι μεγαλύτερος από τον αριθμό 
των αναγνωριζόμενων μηνών. 

β. Σε περίπτωση εξαγοράς ολόκληρου του παραπάνω 
χρόνου, για τον υπολογισμό του εφάπαξ βοηθήματος, λαμ- 
βάνεται υπόψη και όλος ο χρόνος της συντάξιμης υπηρεσίας 
που διανύθηκε πριν την 1.10.75 στο νομικό πρόσωπο, από 
το οποίο αποχωρεί ο υπάλληλος, καθώς και στο Δημόσιο 
και σε άλλους οργανισμούς (Ν.Π.Δ.Δ.), άλλως λαμβάνεται 
υπόψη μόνο ο χρόνος υπηρεσίας του υπαλλήλου από την 
υπαγωγή του στις διατάξεις του ν. 103/1975 και μετά, 
προσμετρούμενου και του τυχόν χρόνου υπηρεσίας ή προϋ¬ 
πηρεσίας η οποία έχει αναγνωρισθεί και εξαγορασθεί. 

6. Σε περίπτωση που ο υπάλληλος κατά το χρόνο της 
εξόδου του από την υπηρεσία δεν έχει τις προϋποθέσεις, 
που απαιτούνται από το νόμο για τη λήψη εφάπαξ βοηθή¬ 
ματος δικαιούται επιστροφής των εισφορών του ατόκως, 
εφόσον του έχουν γίνει τουλάχιστον πέντε ετών κρατήσεις - . 

4. α) Το δεύτερο εδάφιο της παρ. 1 του άρθρου 2 του ν. 
103/1975, όπως ισχύει μετά την αντικατάστασή της με την 
παρ. 3 του άρθρου 5 του ν. 854/1978, τροποποιείται ως 
εξής: 

Τια τους υπαλλήλους που έχουν συμπληρώσει ΙΟετή 
τουλάχιστον υπηρεσία σε Ν.Π.Δ.ή. ή συμπληρώνουν αυτή 
στο μέλλον, η παραπάνω κράτηση ορίζεται σε πέντε τοις 
εκατό 5%, επί των αυτών αποδοχών". 

β) Τυχόν επιπλέον ή επί έλλαττον καταβληθείσες εισφορές 
κατ’ εφαρμογή της προηγούμενης παραγράφου γα τον πριν 
από τη δημοσίευση του παρόντος νόμου χρόνο δεν επι- 
στρέφονται ούτε αναζητούνται. 

5. Σε περίπτωση μετάταξης τακτικού υπαλλήλου, που 
υπάγεται στο καθεστώς του ν. 103/1975 από Ν.Π.Δ.Δ. σε 
άλλο Ν.Π.Δ.Δ., αρμόδιο γα την απονομή του εφάπαξ βοη¬ 
θήματος του ν. 103/1975 είναι το νομικό πρόσωπο από το 
οποίο αποχωρεί ο υπάλληλος λόγω συνταξιοδότησης. Οι 
εισφορές που έχουν καταβληθεί από τον υπάλληλο υπέρ 
του νόμου αυτού σε προηγούμενο Ν.Π.Δ.Δ. μεταφέρονται 
στο Ν.Π.Δ.Δ. που απονέμει το βοήθημα εντόκως με το 
εκάστοτε ισχύον επιτόκιο για τις καταθέσεις των Ν.Π.Δ.Δ. 
στην Τράπεζα της Ελλάδος. 

Άρθρο 16 

1. Ασφαλισμένοι του Ι.Κ.Α.-Τ.Ε.Α.Μ., που απασχολούνται 
σε υπόγειες στοές μεταλλείων και λιγνιτορυχείων και συ- 
νταξιοδοτούνται με βάση τις διατάξεις της παρ. 1 του 


άρθρου 20 του ν. 997/1979 (ΦΕΚ 287 Α') όπως συμπλη¬ 
ρώθηκαν από τις διατάξεις του άρθρου 10 του ν. 1654/1986 
(ΦΕΚ 177 Α'), εφόσον γεννήθηκαν κατά τα έτη 1926, 1927 
και 1928 και έχουν συμπληρώσει στην ασφάλιση του Ι.Κ.Α.- 
Τ.Ε.Α.Μ. τις ημέρες ασφάλισης, που ορίζουν οι διατάξεις 
της παρ. 3γ' του άρθρου 3 του ν. 997/1979, όπως ανπκα- 
ταστάθηκαν με το άρθρο 4 του ν. 1276/1982 (ΦΕΚ 100 Α'), 
δικαιούνται να συνεχίσουν προαιρετικά την ασφάλισή τους 
στο Ι.Κ.Α.-Τ.Ε.Α.Μ., ανεξάρτητα από, όριο ηλικίας. 

2. Η κατά τα ανωτέρω προαιρετική ασφάλιση αρχίζει από 
την ημερομηνία συνταξιοδότησής τους από τον φορέα 
κύριας ασφάλισης και η συνταξιοδότηση από το Ι.Κ.Α.- 
Τ.Ε.Α.Μ. από την πλήρη εξόφληση των εισφορών προαι¬ 
ρετικής ασφάλισης. 

Άρθρο 17 

Οι δημόσιοι υπάλληλοι και υπάλληλοι Ν.Π.Δ.Δ., που είναι 
ασφαλισμένοι για επικουρική σύνταξη στους οικείους ορ¬ 
γανισμούς ασφάλισης και είχαν υποβάλει αίτηση παραίτησης 
από την υπηρεσία πριν από την ισχύ του ν. 1892/1990, 
αλλά παρέμειναν υποχρεωτικά επί εξάμηνο, σύμφωνα με 
τις διατάξεις της παρ. 4 τόυ άρθρου 86 του ανωτέρω νόμου, 
αντί του μέχρι τότε ισχύοντος τριμήνου, μπορούν, στην 
περίπτωση που θα εφαρμοσθούν για τη συνταξιοδότησή 
τους οι διατάξεις της διαδοχικής ασφάλισης, να δηλώσουν 
στον τελευταίο οργανισμό, ότι δεν επιθυμούν να ληφθεί 
υπόψη ο χρόνος ασφάλισης που διανύθηκε σ αυτόν μετά 
τη συμπλήρωση του τριμήνου από την υποβολή της αίτησης 
παραίτησής τους, προκειμένου να κριθεί ποιός είναι ο 
αρμόδιος οργανισμός γα την κρίση του συνταξιοδοτικού 
δικαιώματος. 

Άρθρο 18 

1. Αν με υπουργκή απόφαση επιλύθηκε αφμισβήτηση, 
σύμφωνα με τις διατάξεις του άρ. 11 του ν.δ. 4202/1961 
και κρίθηκε ο αρμόδιος για την απονομή της σύνταξης 
Οργανισμός, αλλά ύστερα από προσφυγή κατά της από¬ 
φασης αυτής εκδόθηκε τελεσίδικη δικαστική απόφαση που 
καθόρισε άλλο φορέα ως αρμόδιο για την απονομή της 
σύνταξης, η σύνταξη, που χορηγήθηκε από τον πρώτο 
φορέα, εξακολουθεί να καταβάλλεται μέχρι να εκδοθεί 
απόφαση συνταξιοδότησης από το φορέα που κρίθηκε ως 
αρμόδιος από τη δικαστική απόφαση. 

Τα ποσά σύνταξης που καταβλήθηκαν από τον πρώτο 
φορέα δεν αναζητούνται από τον ασφαλισμένο και συμψη¬ 
φίζονται με τα ποσά των συντάξεων που οφείλει να καταβάλει 
στον ασφαλισμένο ο Οργανισμός που κρίθηκε αρμόδιος με 
τη δικαστική απόφαση. 

Αν ο ασφαλισμένος δικαιούται να λάβει από το δεύτερο 
Οργανισμό μεγαλύτερα ποσά συντάξεων από αυτά που 
έλαβε από τον πρώτο Οργανισμό γα την ίδια χρονική 
περίοδο, τα ποσά καταβάλλονται από τον Οργανισμό αυτόν 
αναδρομικά, αν όμως δικαιούται να λάβει μικρότερα ποσά 
συντάξεων από αυτά που έλαβε από τον πρώτο Οργανισμό, 
τα ποσά αυτά δεν αναζητούνται. 

Η διάταξη αυτή ισχύει από 1/1/90. 

2. Η παρ. 1 του αρθρ. 11 του ν.δ/τος 4202/1961 τρο¬ 
ποποιείται ως ακολούθως: 

Ί. Αμφισβητήσεις που προκύπτουν από την εφαρμογή 
των διατάξεων του παρόντος επιλύονται διοικητικά με α¬ 
ποφάσεις του Υπουργού Υγείας, Πρόνοιας και Κοινωνικών 

Ασφαλίσεων ύστερα από γνωμοδότηση του Συμβουλίου Κοιν. 
Ασφαλείας, ανεξάρτητα αν η αμφισβήτηση αφορά Οργανι¬ 
σμούς που υπάγονται στην εποπτεία άλλου υπουργείου - . 

Ο ασφαλισμένος, που αμφισβητεί την απόφαση Ασφαλι¬ 
στικού Οργανισμού πρέπει να υποβάλει σχετική αίτηση μέσα 
σε προθεσμία τριών μηνών, που αρχίζει από την ημέρα της 
λήψης της σχετικής απόφασης. 

3. Το εδ. β' της παρ. 1 του αρ. 11 του ν. 1405/1983 
αντικαθίσταται ως εξής: 

'β. Στους ασφαλισμένους που για πρώτη φορά από 1/1/79 
και μετά, ασφαλίσθηκαν διαδοχικά σε οποιονδήποτε φορέα 
ασφάλισης, εκτός αυτών που ασφαλίσθηκαν μεν διαδοχικά 
για πρώτη φορά από 1-1-79 και μετά, από φορέα ασφάλισης 
μισθωτών σε άλλο φορέα ασφάλισης μισθωτών, παρέμειναν 
όμως απασχολούμενοι στον Ιδιο εργοδότη". 

Η διάταξη αυτή ισχύει από 1-1-1979. 

4. Για τη συμπλήρωση του χρόνου ασφάλισης, που απαι¬ 
τείται από τη νομοθεσία ασφαλιστικού φορέα για την προαι¬ 
ρετική συνέχιση της ασφάλισης, λαμβάνεται υπόψη μόνο 
σε ένα φορέα και ο διαδοχικά διανυθείς χρόνος ασφάλισης. 

5. Ως αποδοχές για τον υπολογισμό της εφάπαξ παροχής 
θεωρούνται οι αποδοχές ή τα ποσά που λαμβάνονται υπόψη 
για τον υπολογισμό του εφάπαξ, κατά το χρόνο διακοπής 

,^'ρτης ασφάλισης σε ταμείο, κλάδο ή λογαριασμό Πρόνοιας. 

Το ποσό της εφάπαξ παροχής που προκύπτει σύμφωνα 
με τα παραπάνω, καταβάλλεται εντόκως με επιτόκιο 8% 
για κάθε χρόνο από τη διακοπή της ασφάλισης από κάθε 
φορέα πρόνοιας και μέχρι την οριστική αποχώρηση του 
ασφαλισμένου από τον τελευταίο φορέα που καταβάλλει 
εφάπαξ παροχή. 

Άρθρο 19 

Μετά το πρώτο εδάφιο της παραγρ. 14 του άρθρου 20 
του ν. 1735/1987 (ΦΕΚ. 195 Α') προστίθεται νέο εδάφιο 
που έχει ως εξής: 

Όι υπάλληλοι του πιο πάνω εδαφίου έχουν δικαίωμα 
επιλογής και για τα Ταμεία παροχών ασθενείας." 

Άρθρο 20 

1. Η παρ. 2 του άρθρου 3 του ν. 854/1978 αντικαθίσταται 
ως εξής: 

*2. το ποσό, που Καθορίζεται κάθε φορά για έξοδα κηδείας 
των συνταξιούχων του Δημοσίου, ισχύει και για τα έξοδα 
κηδείας των συνταξιούχων υπαλλήλων των Ν.Π.Δ.Δ. και 
των μελών οικογενείας τους". 

Άρθρο 21 

Στην προβλεπόμενη υγειονομική περίθαλψη, από τις σχε¬ 
τικές διατάξεις της νομοθεσίας των Ασφαλιστικών Οργα¬ 
νισμών αρμοδιότητας του Υπουργείου Υγείας, Πρόνοιας και 
Κοινωνικών Ασφαλίσεων, περιλαμβάνεται και ο έλεγχος και 
η θεραπεία της πρωτοπαθούς στείρωσης και των δύο φύλων - . 

Άρθρο 22 

1. Η πάγια αποζημίωση, που καταβάλλεται στους Προέ¬ 
δρους των διοικητικών συμβουλίων των Ασφαλιστικών Ορ¬ 
γανισμών αρμοδιότητας του Υπουργείου Υγείας, Πρόνοιας 
και Κοινωνικών Ασφαλίσεων, αναπροσαρμόζεται εκάστοτε 
με απόφαση των Υπουργών Οικονομικών και Υγείας, Πρό¬ 


νοιας και Κοινωνικών Ασφαλίσεων. 

2. Το ύψος της αποζημίωσης, που καθορίζεται σύμφώνα 
με την προηγούμενη παράγραφο κλιμακώνεται σε τρεις 
κατηγορίες σε συνάρτηση με το ύψος του προϋπολογισμού, 
του αριθμού των ασφαλισμένων, εργοδοτών και συνταξιού¬ 
χων και γενικά του όγκου και της έκτασης των εργασιών 
εκάστου οργανισμού. 

Άρθρο 23 

/ 

Η προθεσμία ισχύος των διατάξεων των ν.δ. 4377/1964 
(ΦΕΚ 174 Α ) και 4378/1964 (ΦΕΚ 174 Α'), που έληξε 
σύμφωνα μέ τις διατάξεις του άρθρου 48 του ν. 1469/1984 
(ΦΕΚ 111 Α') και παρατάθηκε με τις διατάξεις της παρ. 2 
του άρθρου 39 του ν. 1902/1990 (ΦΕΚ 138 Α') μέχρι την 
3/8/92, παρατείνεται επ' αόριστον από τη λήξη της, για 
τους Ασφαλιστικούς Οργανισμούς Κύριας Ασφάλισης. 

2. Από την ισχύ του παρόντος άρθρου για την εφαρμογή 
των διατάξεων των ν.δ. 4377/1964 και 4378/1964 δεν 
ισχύουν οι περιορισμοί, που προβλέπονται ατίό την παρ. 1 
του άρθρου 1, καθώς και από τις παρ. 1 και 2 του άρθρου 
5 της 165 Π.Υ.Σ., που κυρώθηκε με το ν.δ. 4377/1964. 

3. Στα πρόσωπα, που θα συνταξιοδοτηθούν με τις διατάξεις 
του παρόντος άρθρου, έχουν ανάλογη εφαρμογή οι διατάξεις 
της παρ. 2 του άρθρου 28 του ν. 1539/1985. 

Τα παραπάνω ισχύουν και για όσους έχουν συνταξιοδο- 
τηθεί μέχρι την ισχύ του παρόντος άρθρου, με βάση τις 
διατάξεις της παρ. 1 αυτού του άρθρου. Για την κατηγορία 
αυτή των συνταξιούχων δεν έχουν εφαρμογή οι διατάξεις 
του άρθρου 21 του ν. 997/1979 (ΦΕΚ 287 Α'). 

4. Πρόσωπα τα οποία εμπίπτουν σπς διατάξεις του ν.δ. 
4378/1964 και διαμένουν σε πόλεις ή χωριά κάτω των 
10.000 κατοίκων δικαιούνται σύνταξη από τον Ο.Γ.Α.. 

Οι προϋποθέσεις, οι όροι συνταξιοδότησης, καθώς και 
κάθε άλλη αναγκαία λεπτομέρεια για την εφαρμογή της 
παρούσας παραγράφου καθορίζονται με κοινή απόφαση των 
Υπουργών Οικονομικών και Υγείας, Πρόνοιας και Κοινωνικών 
Ασφαλίσεων. 

5. Οι ασφαλιστικοί οργανισμοί για την αντιμετώπιση της 
επιβάρυνσης, που προκαλείται εφεξής από την εφαρμογή 
των παραπάνω διατάξεων, ενισχύονται με κρατική επιχο¬ 
ρήγηση, που θα αναγράφεται για το σκοπό αυτόν σε ειδική 
πίστωση στον κατ' έτος προϋπολογισμό του Υπουργείου 
Υγείας, Πρόνοιας και Κοινωνικών Ασφαλίσεων, αρχής γε- 
νομένης από το έτος 1993. 

Το ύψος της κρατικής επιχορήγησης θα καθορίζεται με 
κοινή απόφαση του Υπουργού Οικονομικών και του Υπουρ¬ 
γού Υγείας, Πρόνοιας και Κοινωνικών Ασφαλίσεων, ύστερα 
από γνώμη του Δ.Σ. του αρμόδιου ασφαλιστικού οργανισμού, 
αφού ληφθεί υπόψη το κόστος συνταξιοδότησης των εν 
λόγω προσώπων. 

Άρθρο 24 

1. Στο Ταμείο Συντάξεων Προσωπικού Εφημερίδων Αθη¬ 
νών και Θεσσαλονίκης συνιστάται Κλάδος Ασφάλισης ιδιο¬ 
κτητών ημερησίων εφημερίδων Αθηνών και Θεσσαλονίκης, 
στον οποίο συγχωνεύονται οι ειδικοί λογαριασμοί των ιδιο¬ 
κτητών ημερησίων εφημερίδων των Αθηνών και της Θεσ¬ 
σαλονίκης, που έχουν συσταθεί με τις διατάξεις της παρ. 
3 του άρθρου 5 του α ν. 2176/1940 (ΦΕΚ 11 Α'). 

Σκοπός του συνιστώμενου Κλάδου είναι η ασφάλιση, κατά 
των κινδύνων γήρατος, αναπηρίας, θανάτου και διακοπής 

έκδοσης της εφημερίδας, για τη χορήγηση κύριας σύνταξης. 

α. Των ιδιοκτητών ημερησίων πολιτικών, οικονομικών και 
αθλητικών εφημερίδων, που εκ δίδονται στην Αθήνα και στη 
Θεσσαλονίκη, εφόσον αυτές κυκλοφορούν στο σύνολό τους 
ή,κατά ένα μέρος μέσω αναγνωρισμένου πρακτορείου τύπου 
και έχουν κυκλοφορία σε όλη τη χώρα τουλάχιστον πέντε 
χιλιάδες (5.000) φύλλα ή χίλια (1.000) φύλλα εφόσον εκ- 
■ίδονται κατά τη δημοσίευση του παρόντος και έχουν ήδη 
υμπληρώοει δέκα (10) έτη έκδοσης, 
β. Των μελών οικογενείας των παραπάνω προσώπων σε 
περίπτωση θανάτου του άμεσα ασφαλισμένου. 

Με προεδρικό διάταγμα, που εκδίδεται ύστερα από πρό¬ 
ταση του Υπουργού Υγείας, Πρόνοιας και Κοινωνικών Α¬ 
σφαλίσεων και γνώμη του Συμβουλίου Κοινωνικής Ασφάλειας 
καθορίζονται τα ασφαλιστέα στον Κλάδο πρόσωπα στην 
περίπτωση που η εκδοτική επιχείρηση είναι ιδιοκτησία πο¬ 
λιτικού κόμματος ή συνιδιοκτησία ή κοινωνία ή προσωπική 
εταιρεία ή ανώνυμη εταιρεία. 

2. Πόροι του Κλάδου είναι: 

α) Εισφορά των παραπάνω εφημερίδων ίση με 0,60% στην 
πμή κάθε πωλουμένου φύλλου εφημέρίδας. 

β) Οι τόκοι των κεφαλαίων του κλάδου, καθώς και οι κάθε 
φύσης πρόσοδοι της περιουσίας του. 

γ) Κάθε περιουσιακό στοιχείο που αποκτάται από δωρεές, 
κληροδοτήματα και κάθε άλλη χαριστική αιτία. 

3. Ο Κλάδος διοικείται από το Δ.Σ. του Τ.Σ.Π.Ε.Α.Θ. και 
εξυπηρετείται από τις υπηρεσίες του Ταμείου αυτού. 

Με απόφαση του Υπουργού Υγείας, Πρόνοιας και Κοι¬ 
νωνικών Ασφαλίσεων καθορίζεται η συμμετοχή του Κλάδου 
στις γενικές δαπάνες λειτουργίας του Τ.Σ.Π.Ε.Α.Θ.. 

4. Οι συντάξεις των άμεσων συνταξιούχων των συγχω- 
νευόμενων ειδικών λογαριασμών επανυπολογίζονται σύμ¬ 
φωνα με τον τρόπο υπολογισμού που θα καθοριστεί για τις 
συντάξεις των εφεξής συνταξιοδοτούμενων από το συνι- 
στώμενο Κλάδο. 

5. Με προεδρικά διατάγματα, που εκδίδονται ύστερα από 
πρόταση του Υπουργού Υγείας, Πρόνοιας και Κοινωνικών 
Ασφαλίσεων μετά γνώμη του διοικητικού συμβουλίου του 
Ταμείου και γνώμη του Συμβουλίου Κοινωνικής Ασφάλειας. 

α) Καθορίζονται οι προϋποθέσεις απονομής των παροχών 
για κάθε ασφαλιζόμενο κίνδυνο, η έκταση και το ύψος 
αυτών, ο τρόπος του υπολογισμού των χορηγούμενων από 
τον Κλάδο συντάξεων και η αύξηση αυτών, καθώς και των 
συντάξεων που κατέβαλλαν οι ειδικοί λογαριασμοί, η έναρξη 
και η λήξη του συνταξιοδοτικού δικαιώματος, η συρροή 
συντάξεων, τα απαιτούμενα δικαιολογητικά για την ασφάλιση 
και τη συνταξιοδότηση, καθώς και κάθε άλλη αναγκαία 
λεπτομέρεια για τη λειτουργία του συνιστώμενου Κλάδου. 

β) Καθορίζονται οι όροι κάι οι προϋποθέσεις για τη 
χορήγηση σύνταξης από τον Κλάδο, κατ' εξαίρεση, στους 


ιδιοκτήτες ημερησίων εφημερίδων Αθηνών - Θεσσαλονίκης 
με κυκλοφορία άνω των χιλίων (1000) φύλλων, οι οποίοι, 
την τελευταία πενταετία πριν τη δημοσίευση του παρόντοςΤ 
έπαυσαν να είναι ιδιοκτήτες, λόγω μεταβίβασης της επι¬ 
χείρησης ή συνιδιοκτήτες ή κοινωνοί ή ομόρρυθμοι εταίροι 
ή εταίριοι Ε.Π.Ε. ή κάτοχοι μετοχών ανώνυμης εταιρείας, 
εφόσον δεν έλαβαν σύνταξη από το Τ.Σ.Π.Ε.Α.Θ: ή τους 
ειδικούς λογαριασμούς ιδιοκτητών, 

γ) Τροποποιούνται, συμπληρώνονται και αντικαθίστανται 
οι διατάξεις της νομοθεσίας του Κλάδου. 

6. Οι διατάξεις των άρθρων 6, 16 έως και 28, 31 παρ. 3 
και 4β, 32. 33 παρ. 1β, 2 και 3, 34 έως 36, 47, 48 παρ. 1, 
49, 51, 52. 53, 54 έως 57 του π.δ. 284/1974 "περί τροπο- 
ποιήσεως και ανασυντάξεως του Καταστατικού του Ταμείου 
Συντάξεων Προσωπικού Εφημερίδων Αθηνών και Θεσσα¬ 
λονίκης" όπως αυτές ισχύουν κάθε φορά εφαρμόζονται 
ανάλογα και στους ασφαλισμένους και συνταξιούχους του 
Κλάδου. 

7. Καταργούνται οι διατάξεις του άρθρου 5 του α.ν. 
2176/1940 του άρθρου 8 του α.ν. 2176/1940 όπως ανπ- 
καταστάθηκε με το άρθρο 5 του ν. 2619/1940, του άρθρου 
μόνου του ν.δ. 265/1941, της περίπτωσης ζ' της παραγράφου 
1 του άρθρου 2 του ν.δ. 791/1941, του ν. 598/1943, του 
ν. 1674/1944, της παρ. 6 του άρθρου 36 του ν.δ. 158/1946Γ 
της παρ. 1 και 2 του άρθρου 5 του ν. 4504/1966 και του 
άρθρου 1 του ν.δ. 1346/1973. 

Άρθρο 25 

Η ισχύς του παρόντος νόμου, αρχίζει από τη δημοσίευσή του στην 
Εφημερίδα της Κυβερνήσεως, εκτός αν ορίζεται διαφορετικά στις επί 
μέρους διατάξεις. 


Παραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως Νόμου του Κράτους. 

Αθήνα, 24 Αυγούστου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


01 ΥΠΟΥΡΓΟΙ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΟΝ 

ΣΤ. ΜΑΝΟΣ 


ΥΦΥΠΟΥΡΓΟΣ ΥΓΕΙΑΣ. ΠΡΟΝΟΙΑΣ 
ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΔΗΜ. ΣΙΟΥΦΑΣ 


ΕΜΠΟΡΙΚΗΣ ΝΑΥΤΙΛΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΡ. ΠΑΥΛΙΔΗΣ ΝΙΚ. ΓΚΕΛΕΣΤΑΘΗΣ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 26 Αυγούστου 1992 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΙΩ. ΒΑΡΒΙΤΣΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




